Foto: Getty Images UYeFA rasmiy saytida Chempionlar Ligasi guruh bosqichida o‘zini namoyon qila olgan va haqiqiy kashfiyot bo‘lgan futbolchilardan iborat ramziy terma jamoani e’lon qildi. Unga quyidagi futbolchilar kirdi. Darvozabon: Odisseas Vlaxodimos («Benfika»). Himoyachilar: Endryu Robertson («Liverpul»), Milan Shkrinyar («Inter»), Mateys de Ligt («Ayaks»). Yarimhimoyachilar: Frenki de Yong («Ayaks»), Ussem Aua («Lion»), Artur («Barselona»), Nikola Vlashich (TsSKA), Jyengiz Under («Roma»), Jyeydon Sancho («Borussiya» D). Hujumchi: Irving Losano (PSV). Terma jamoani tuzishda UYeFA sayti jurnalistlari ishtirok etishdi. Unda 24 yoshdan kichik bo‘lgan va 2018 yilda Chempionlar Ligasida debyut qilgan futbolchilar inobatga olindi.